“Yesu kristo tahinduka, oku abaire ari nyomwazyo n’eri izooba nikwo ari kandi nikwo ariguma ebiro byoona.”

( Abaheburayo 13:8)

EBARUHA ERIKWETOROORA 	okw`ikumi-n`ebiri 2010

Endamutsyo z`omutaano ahari imwe mweena, abaishe-emwe na baishe-emwekazi abakundwa omunsi yoona, n`ekyahandikirwe okuruga omuri 1 Abatesolonika 2:13:

“Kandi hoona ekitusiimira Ruhanga obutosha n`eki, ahakuba kumwahuriire ekigambo ky`engiri ya Ruhanga eki twabagambiire, mwakyakiira; kandi timwakyakiira nk`ekigambo ky`abantu, kureka nk`ekigambo kya Ruhanga ekirikukora omuri imwe abarikwikiriza.”

Okuruga obu nayeetwa, Ruhanga ow`obushoboroozi bwoona abaire hamwe naanye haihi okumara emyaka nka makumi ataano omungyendo zangye z`okuburira aheeru omu mahanga 155, kandi amahanga ikumi n`ataano ahari ago n`agabasiraamu. Nk`oku kyabaire ahari Elieza, Ruhanga atwiire nampereza embabazi hoona ahunkuza (Okutandika 24) kandi Ruhanga ayetsire abantu okuruga omu mahanga goona abari kwikirizibwa nk`oku ebyahandikirwe birikugira. Boona abakubarirwa aha kanisa y`omugore nibaija aha iziba nk`oku Rabeeka yakozire okunywa amaizi g`amagara kandi akarya n`omugaati gw`amagara. Omwoyo Orikwera nabebembera omu mazima goona okurabira omukurangirira engiri.

Okuruga omu biro bya Abrahamu, Ruhanga taraterireho omuhanda aba Israeli bonka, kureka akaguretaho n`ekanisa. Okurabira omuri Abrahamu, owaikirize Ruhanga obu yabaanza kumubugana kandi akamworobera (Okutandika 22:1-9), amahanga goona ag`omunsi gakahebwa omugisha: “Ndyaha omugisha abarikushabira omugisha, n`orikukyeena ndyamukyeena; kandi omuri omuri iwe enganda zoona ez`omunsi nimwo ziriheerwa omugisha.” (Okutandika 12:3; Abarooma 4:17; Abagalatia 3:6-14; n`ezindi). Omuri Isaaya 49:6 nitushoma: “Okuba omuhereza wangye ow`okwimutsya enganda za Yakobo, n`okugarura Abaisraeli abahonokireho, n`ekintu kikye munoonga; kureka ndyakugira omushana gwokujwera abanyamahanga, okujuna kwangye kubone kuhika ahamuheru gw`ensi.”

Okurugira kimwe aha kutandika, Ruhanga ayetenga okwikiriza hamwe n`okworooba, ebirikuretera okukwatanisa nawe. Obutaikiriza hamwe n`obutorooba nibitanuura nabatoreinwe na Ruhanga. Ekyo nitukirebera aha baana ba Israeli kandi hamwe n`omukanisa. Kandi nabwe n`okuramya kwa`baikiriza n`okwabusha. MUKAMA We wenka akegambira eki omundagaano ye n`abaana ba Israeli: “Abeihanga eri nibampa ekitiinisa ky`ahaminwa, kwonka emitima yaabo endihare. Bandamiza busha, ahakuba okwegyesa, okubegyesa kuba okw`ebiragiro by`abantu.” (Matayo 15:8-9).

Okurabira omuri nabi Yeremia, MUKAMA Ruhanga akagira at, “Kureka eki nikyo kiragiro eki nabahaire, ningira nti: mworobere eiraka ryangye, naanye ndyaba Ruhanga wanyu, naimwe mube abantu bangye, kandi mugyendere omu mitwarize yoona ei ndikubaragiira, mubone kuba gye.” (Yeremia 7:23). Kandi, akabehanangiriza n`ebigambo ebi: “Nimubaasa mutakugira muti: turi abanyabwengye; kandi ebiragiro bya MUKAMA niitwe tubiine? Haza kunu ekraamu y`abahandiki embeihi ebihindwire eby`ebishuba.” (Yeremia 8:8).

Ekigambo nk`ekyo kishemereire kututetemesa kuhikira kimwe aha mutima: Burijo bwona kuhabaho ebiragiro hamwe n`enyikiriza z`emigunjano ebikozirwe abantu, obwo nibwo buri kuramya kwona kuba kuri okwa busha. MUKAMA naayetaaga ngu boona abakuramya boona abamazima bamuramize omu mwoyo n`omumazima. N`wkiragiro kya Ruhanga. “Kwonka obunaku nibwija kandi bwahikire obu abaramya abamazima bariramizamu Isheboona omu mwoyo n`omu mazima; ahakuba Isheboona asherura abari nk`abo kumuramya. Ruhanga n`omwoyo; kandi abamurumya bashemereire kumuramiza omu mwoyo n`omumazima.” (Yohaana 4:23-24). Eki kishemereire kutwaarwa nk`ekintu kikuru munonga, omu mazima agahikire kimwe ag`ekigambo: okuramya oku kuhikire nikubaho naabo abari omu kigambo ekyamazima kandi bari n`omumwoyo wa Ruhanga. Okurabira omukwetegyerereza kimwe, buri kuramya kwona oku omuntu ayetereireho n`okwabusha kandi tikwine na mugasho aha bwokuba boona beiniire enyegyesa zaabo ahabwaabo (Mako 7:6-9). Omu bwiire obu ekyo nikikwata ahari buri kanisa, buri kigombe ky`ediini, kandi nahai buri diini yoona ahabw`okuba bari mayiro nyingi okuruga aha kurangirira kwa Baibuli okwa bandize hamwe n`ebyabaire nibikorwa kandi babasize kwihaho amazima bayeteraho enyegyesa zaabo aha bwabo hamwe n`ezindi nyikiriza z`emigunjano.

Okwikiriza kw`omuntu okuhikire otwariremu n`omuntu buntu kwebuganira na Ruhanga akamwehera okujunwa, nk`oku kyabaire ahari Abrahamu, nikyo Ruhanga arikumanya. Okwikiriza okuhurire kusimbire emizi omu bi Ruhanga yaraganitse, kandi kureetaho okworoba kandi kutugaita hamwe na Ruhanga. Omu ndagaano eyabandize, emitima ekatsigara etahindukire; ekigambo kikaba kihandikirwe aha bishate by`amabaare. Omu ndagaano entsya, ahabwa maani g`obukyunguzi, Ruhanga nahereza omutima omutsya-omwoyo arikwera-kandi hamwe n`amagara agatahwaho amatsya ahari abo abarikiwikiriza kandi bakatunga okujunwa okurabira omuri Yesu Kristo. N`oburi hati nikikwata aha kwikiriza okwa mazima okw`ebyahandikirwe hamwe n`okworobera kimwe Ruhanga hamwe n`ekigambo kye.

Engiri e`yebiro n`ebiro kandi eyabandize, nk`oku yaburirwe entumwa ahabwokutumwa MUKAMA owazokire, oburi hati eriyo neburirwa omu mahanga goona nk`ekyokuhamya (Matayo 24:14). Omu bwiire bw`embabazi kuhwaho, abo abarikwikiriza kwetwa okurugayo nibaza kugarurwa aha kutandika, aha nyegyesa y`entumwa. Kandi ogwe nigwe musingye gwonka ogwa mazima ogwa baibuli. (Ebyakozirwe 2:4; Abaeffeso 2:20). Ekyo kyonka eki Ruhanga araganisse okurabira omuri ba nabi beye omundagaano enkuru yoona kandi n`ebyahandikirwe okurabira omu byahandikirwe omu ndagaano entsya. Entumwa Petero akakitusigira omu muringo ogu: “kandi nabo bakashuruurirwa, baamanya ngu ti habwaabo bonka, kurekan`aha bwanyu, baaragura ebigambo ebi mugambirwe, omu biro ebi abantu abaabuuriire ebigambo birungi ahabw`omwoyo Arikwera owaatumirwe naaruga omu iguru; kandi ebigambo ebyo na baamaraika nibeetenga kubyetegyereza.” (1 Petero 1:12)

Ruhanga akataho entebekanisa y`okujuna n`omusingi gw`ensi gutakabaireho. Akaba nayenda abaana ab`obwojo hamwe na`bobwishiki nahabw`ekyo okurebekyera omumwaana, ow`omujigaijo omu baishe-emwe baingi okurabira omuri We wenka tuhairwe okuhindurwa abaana (Abagalatia 4:4). Ruhanga ahaire okuraganisa oku arikuhikiriza okurugiria kimwe ahakutandika, kandi hamwe n`ezindi ndagaano eziriyo nizihikirira hati, Yesu Kristo atakagarukire. Boona abaana ba Ruhanga abamazima barinka Isaaka abaana b`endagaano; nibaikiriza ekigambo ekyaraganisibwe kandi batunga n`omwoyo owaraganisibwe (Abarooma 9:8; Bagalatia 4:28; Abaefeso 1:13).

Ekanisa y`omugore oburi hati eriyo neyetwa okuruga omu mahanga goona erikuza omu kigambo ekyaraganisibwe kandi eriyo netekateekwa aha bwokwija kwa kishwera.

Okwija kwakira Omugore

Obu hati tutegyereize okwija kwa kabiri okwa MUKAMA waitu, okugambirweho emirundi ikumi na mwenda nka okugaruka omu ndagaano entsya. Okurahanisa kweki kukaruga omukanwa ka MUKAMA waitu omukundwa kqndi omujuni; kihandikirwe omuri Yohaana 14: “Kandi kundabe ninza kuba shemereza omwanya, ndyagaruka aha mbatwaare ei ndi; okwo ei ndi, naimwe mube niyo mwatuura.” (enyiriri 2-3)

Omu Baheburaayo 9:28, nitushoma ebi ebirikukwata aha kwija kwa Yesu kristo okw`okubanza hamwe n`okwakabiri: “Nikwo na Kristo, ku yaheebwayo rimwe kwekorera ebibi bya baingi, aryareebeka omurundi gwa kabiri, tihabwe bibi, kureka ahabw`okujuna abariba bamutegyereize. Amiina!”

Entumwa Petero nawe akahandiika ahaishomo eri omuri 2 Petero 1:16: “Mumanye ngu titurakuratiire nfumu ezagunzirwe n`obwengye, obu twabamanyisa obushobooroi bwa MUKAMA waitu Yesu Kristo n`okwiija kwe, kureka tukaba turi bakareebi b`ekitinisa ky`obukama bwe.” (Matayo 17; Mako 9)

Yakobo entumwa nawe akatugumya omu shuura ya 5:7 arikugira ati: “N`ahabw`ekyo b`eishe-emwe mugumisirize okuhitsya ahu MUKAMA waitu ariizira. Reeba, omuhingi ategyereza emyaka ei yaahingire ey`obuguzi bwingi, agigumisiriza okuhitsya obu etunga enjura ey`ibiba n`eya katumba.”

Paulo nawe akahandiika ahaishomo eri erikuru emiru ndi eshatu obwe arikuhandikira ekanisa eyo muri Tesalonika yagira ati: “Abone kuhamya emitima yaanyu, eshangwe etaine ki erikugaywa omu kwera omu maisho ga Ruhanga Tataitwe aha kiro ky`okwija kwa MUKAMA waitu Yesu n`barikwera be boona (abafereire omuri Kristo).” (1 Abatesolonika 3:13)

“Ahakuba ku turaabe nitwikiriza ngu Yesu akafa yaazooka, n`abaagwejegyereire omuri Yesu nikwo Ruhanga aribeeta atyo hamwe nawe. Kandi nitubagambira eki, tukigambirwe MUKAMA waitu ngu itwe abahuriire abarishanga bakiriho aha kiro ky`okwija kwa MUKAMA, tituribandiza abo abaagwejegyeire. Ahakuba MUKAMA aryayeimukira ashuume naaruga omu iguru agambe munonga n`eiraka rya maraika omukuru n`enzamba ya Ruhanga; kandi abaafeereire omuri Kristo nibo baribanza kuzooka; bwanyima naitwe abariba bakiriho turyatwarwa nabo omu bicu kubugana MUKAMA waitu omu kaabunga; tutyo tugume na MUKAMA ebiro byona.” (Abatesalonika 4:14-16).

“Ruhanga MUKAMA w`obusingye we wenka abeereze kimwe; kandi emyoyo yaanyu n`amagara gaanyu n`emibiri yaanyu birindwe gye, bishangwe bitaine ki birikuhanwa aha kiro ky`okwija kwa MUKAMA waitu Yesu Kristo.” (Abatesolonika 5:23).

Ow`eishe-emwe Branham akagamba aha kwija kwa Kristo kw`emiringo eshatu aha kikwatireine n`ekanisa y`omugore:

“Akaija omurundi gumwe kucungura omugore we.

Nagaruka ogundi murundi omu kutwarwa kutwara omugore we.

Nagaruka ogundi murundi omu butegyeki bw`emyaka rukumi hamwe n`omugore we.” (Okwakashatu 18, 1962)

Omuri Matayo 25:1-10 nihagamba aha kwija kwe nka kishwera: “Reeba, kishwera yaija! Mushohore tumubugane.” Abaishiki abashugaine ab`obwengye abariba betekatekire aha kiro ky`okugaruka kwa Kristo nibo bariba abagore kandi baryaza na kishwera aha bugyenyi (orunyiriri rwa 10).

Omu kushuuruurirwa 19:7 nitushoma ngu: “Tushemererwe, tunanukye, tumuhe ekitiniisa; ahakuba obugyenyi bw`omwana gw`entaama buhikire, kandi omugore we ayeteekateekire.”

Kandi nabwe n`omushuura ya aha muheru omu kitabo ky`okushuuruurirwa, eshuura egi etuura n`egaamba aha mugore. Omu shuura ya 21:2 nihagira hati: “Kandi nareeba orurembo orurikwera Yerusaleemu orutsya, ni rushuuma okuruga omu iguru ahari Ruhanga, ruteekateekirwe nk`omugore ocumiirwe iba.”

“Bwanyima haija omwe ahari baamaraika mushanju abaabaire baine enyabya mushanju ezijwiire ebibonaboneso mushanju eby`ahamperu, yangira ati: ija nkworekye omugore muka omwaana gw`entaama. (orunyiriri rwa 9).

Omu shuura ya ahamuheru, aha muheru gwa byoona nitworekwa omugore arikushanira kimwe na kishwera: “Omwoyo n`omugore nibagira bati, ija! Oine iriho aije; kandi weena orkwenda atwarire busha amaizi g`amagara.” (orunyiriri rwa 17).

Ahanyima yeeki, nk`oku kyabaire kiri aha kutandika, n`aha kumariira niahagaruka okundi kwehanangiriza okwa maani ngu hatagira kigambo na kimwe ekyayongyerwaho aha bigambo ebi eby`obunabi ebiri omuri eki kitabo kandi hatagira kigambo na kimwe ekyayihwaho okuruga aha bigambo ebihandikirwe omu kitabo eki. (Okushuuruurirwa 22:18-19; Okushuuruurirwa 1:1-3).

Endiijo mirundi y`okwija kwe

Omuri Matayo 24:29-30, MUKAMA waitu akagira ati, “Bwanyima y`okubonabona kw`omu biro ebyo, aho naaho eizooba riryahinduka omwirima n`okwezi tikuryaaka, n`enyonyozi ziryaragara niziruga omu iguru, n`ebyamaani eby`omu iguru biryatengyesibwa; obwo akmanyiso k`omwana w`omuntu karyareebeka omu iguru, amahanga goona ag`ensi garyacura, kandi baryareeba omwana w`omuntu naizira omu bicu by`omu iguru aine obushoboroozi n`ekitinisa kiingi.” (Matayo 24:29-30).

Oku kwiija kwe okw`omurundi ogu nikubaho ahanyima y`okutwarwa (rapture) kandi hamwe n`ahanyima y`ebibonaboneso, kandi tikwinire kimwe kakwate n`ekanisa y`omugore. Kwinire kimwe akakwate n`akamanyiso ka mukaaga, akari kwanjura ekiro kya MUKAMA ahabwokuba aho nihagira hati; “ku yabambwire akamanyiso aka mukaaga, nareeba omutsitsa mwingi; eizooba ryaragura nk`ekiguniya ky`obwoyo oburi kwiagura n`okwezi kwahinduka nk`eshagama…” (Okushuuruurirwa 6:12).

Kandi nabwe Omukushuuruurirwa 1:7 nikirangwa kiti: “Reeba, naija n`ebicu, kandi eriisho ryona riryamureeba, naabo abaamucumisire; n`enganda zoona ez`omunsi ziryaborooga ahabwokwija kwe. Eego; Amiina.”

Kandi nabwe Abayudaaya baryacura, reero obwe ekyahandikirwe omuri Zekaria 12:10b, kibone kuhikirira: “… ku barireeba ou bacumitsire, baryamucurira, nk`oku omuntu acurira omwana we w`omujigaijo…”

Omuri buri kihandikirwe harimu omutwe mukuru ogw`ekintu ekiriyo nikibaho. Kyanguhi munoonga kwetegyereza yaaba nikikwata aha kindi kwija kitarikukwata aha kugaruka kwa Yesu Kristo kutwara omugore we omuka. Eki nakyo nikikwata ahari Matayo 25:31-46: “Omwana w`omuntu ku ariizira omu kitiinisa kye hamwe na bamaraika be boona, aryashitama aha kitebe kye eky`ekitiinisa, amahanga goona gateeranirwe omu maisho ge; kandi aryagashoroora, nk`oku omuriisa ashoroora entaama omu mbuzi…”

Omuri 2 Abatesalonika 1:7-8 nihagaruka hagamba aha kundi kwija: “n`okuha imwe abarikushaasha okuhuumura naitwe, MUKAMA waitu Yesu ku arishuuruurwa naaruga omu iguru na bamaraika be ab`amaani, ari omu muriro oguri kawaka, okuhoora enzigu abatari kumanya Ruhanga n`abari kwanga kworobera engiri ya MUKAMA waitu Yesu.”

Kandi nabwe okwija kwa Yesu Kristo okw`omu Kushuuruurirwa 16 tikwine kakwate n`okutwarwa kw`ekanisa y`omugore. Omu bwiire bwa kamanyiso ka mukaaga kandi hamwe n`okweteekateekyera orugamba rwa Haramagedoni, Hakurataho okwehanangiriza oku: “Reeba, niinyija nk`omushuma! Aine omugisha orikuguma naareeba, akarinda ebijwaro bye, ngu arekye kugyenda ajwaire busha, bakareeba enshoni ze.” (orunyiriri 15). Kiniire kimwe akakwate n`eizooba rya MUKAMA, nk`oku kiri kureebwa omu kyahandikirwe eki: “Ahabwokuba imwe aha bwanyu nimumanya gye ngu ekiro kya MUKAMA kiryaija nk`omushuma wa nyekiro.” (1 Abatesalonika 5:2). Hanu nokokwata ahari Israeli, nk`oku kiri omuri Zekaria 14, obu MUKAMA ariija akemereza ekigyere kye aha rushozi zeituuni.

MUKAMA akamanyisa omuri Luka 12 abo abarishangwa betekateekire MUKAMA ku arishuuma ahanyuma y`obugyenyi bw`omwana gw`entaama: “Naimwe mube nk`abantu abategyereize mukama waabo okugaruka omuka naaruga omu bugyenyi, ngu ku ariija yaayeranga, barahukye kumwiguriraho.” (orunyiriri rwa 36). Ekigambo kya Ruhanga kihikire! Amiina.

“Kandi itwe omwoyo ou twahairwe ti w`ensi egi,
kureka n`omwoyo oruga ahari Ruhanga ngu tubone kwetegyereza ebi Ruhanga atuheera busha.” (1 Abakorinso 2:12)

N`embabazi za Ruhanga ezigumire kushoboroora okureeba ngu nitubaasa kuta ekigambo ky`amazima omu mwanya gwaakyo nk`oku ebyahandikirwe biri kugira ab`eishe-emwe boona abari kuhereza MUKAMA bakwatanise naitwe omu kugabura ekyokurya ky`omwoyo eky`ekigambo ekyashuurwirwe, kandi tukwatanisize hamwe nitubaasa kugira nka Paulo tuti, “… nk`oku twasimirwe Ruhanga kukwatsibwa engiri, nikwo tugamba, ti habw`okushemeza Ruhanga ocaaka emitima yaitu.” (Abatesalonika 2:4)

Tihariho nabi weena nainga entumwa kureka MUKAMA wenka nk`owu Ruhanga ayetumiire, tindikuza kugyezaho bugyezaho, kwihaho ninekwa kurangirira enaama ya Ruhanga yoona omu bwiire obu.

“Mbwenu turi entumwa omu mwanya gwa kristo, Ruhanga naashusha nk`ori kweshengyereza abantu omuri itwe. Naitwe nitubeshengyereza omu iziina rya Kristo, mugarukane na Ruhanga.” (2 Abakorinso 5:20). Abaikiriza ab`amazima nibashemerererwa enyegyesa ey`entumwa-kandi eye kinabi kandi besiima munonga ahabwobuhereza oburiyo nibugyenda omu maisho hati, oburi kubagarura aha kigambo kya Ruhanga ekyabandize.

Ogwe weena otarikwikiriza kandi akakiira ekigambo ky`amazima omuri buri ishomo, kandi nabwe kyaba nikikwata aha kugaruka kwa Kristo kw`emiringo etarikushushwana, omuntu nk`ogwe ari nk`oku Paulo yahandikiire Timoseo, “… aba ayekunzire, kandi ataine ki ari kumanya; arwaire endwara y`empaka n`okuhakana aha bigambo, ezirugwamu eihari n`okutongana n`okugamburana n`okurengyerera, n`empaka z`abantu abasiisikaire obwengye, abaihiirweho amazima…” (1 Timoseo 6:4-5). Aha bantu nkaabo Ruhanga naboherereza ekirikuhabisa eky`amaani okugira ngu basingwe orubanja ahabwokwikiriza enyegyesa z`ebishuba ekitari kindi okwihaho ebishuba (2 Abatesalonika 2:12). Nk`oku kigambirwe emirundi mingi enyima, ogundi omurundi 2 Yohaana, orunyiriri rwa 7, rushemereire n`ahanu kuhamisirizibwa: ogwe weena otari kwikiriza ngu MUKAMA ogwe owazokiire omu mubiri (Yohaana 20) kandi akatemba omu iguru ari omu mubiri (Luka 24:50), kandi aryagaruka ari omu mubiri (Ebyakozirwe 1:9-11), tagwire bugwa kwonka omunyegyesa eyebishuba okwihaho naaba atahirirwe omwoyo gw`omuzigu wa Kristo. “Ahakuba hariho abarikuhabisa baingi abaizire omunsi, abatarikwikiriza ngu Yesu Kristo akaija aine omubiri. Orikugamba atyo n`omuntu orikuhabya abandi, kandi ni anti-kristo.” (2 Yohaana 1:7)

Okwao nikwo kihandikirwe omuri Scofield Bible, eyabaire neshomwa ow`eishe-emwe Branham kandi naanye eindikushoma: “… ogwe weena otarikwatura ngu Yesu Kristo akaija ari omu mubiri. Ogu n`omubeihi kandi n`omuzigu wa Kristo (anti-christ)” Ahanyuma y`okuzooka kwe, Yesu we weenka akagira ati, “Mureebe engaro zangye, n`ebigyere byangye, mumanye ngu niinye buzima: munkoreho, mureebe, ahakuba omuzimu tigugira mubiri n`amagufa, nk`ebi mwandeeba nabyo.” (Luka 24:39).

“…Yesu ogwo owaabaihwaho akatwarwa omu iguru, nikwo arigaruka nk`oku mwamureeba naatemba omu iguru” (Ebyakozirwe 1:11).

Yohaana akagumizamu yagira ati: “Omuntu weena ku ariija ahi muri, ataine nyegyesa egyo mutari mutaasya omu nju, n`obu kwakuba okumuramutsya.” (2 Yohaana 10)

Eego, tushemereire kwegyendesereza munonga, ahakuba tihakabahoga ebishuba omu murimo gwa Ruhanga omu myaka enkumi ibiri ehingwire nk`omu bwiire bwaitu. Kandi nangwa abamwe nibaruga omuri itwe: “kandi n`omuri imwe haryarugamu abantu abarikugamba eby`obuhabe, niboosya abeegi ngu babakurate.” (Ebyakozirwe 20:30)

Enyegyesa zaabo enkuru n`ezi:

Ngu okugaruka kwa Kristo kukabaho kare (kwaherize kubaho).

Ngu okutwarwa (rapture) kukabaho obu obumanyiso bwabamburwa.

Ngu obwire bw`embabazi bukahwaho.

Ngu eshagama tekiri aha kitebe ky`embabazi.

Ngu okuzooka n`okutwarwa (rapture) bikabaho omu mwoyo kandi byona byaherize kubaho. Kandi ekiihuro kya MUKAMA tikishemereire kugumizamu nikijukwa.

Ngu okwe okurikwetwa “okushurururwa” ngu kwamazire kuhindura abamwe abarikukwiriza okutaaha omu millennium.

Ngu tibutumwa, kureka entumwa oine okutebekanisa okwija kwa Kristo okwakabiri.

Eki barikigamba ngu n`amazima kandi obwe kitahikire kiri ngu: nk`oku Yesu Kristo yabeire ari omunsi obu Yohaana yabeire nahereza, nahabw`ekyo omu miring nigwo gumwe ngu Yesu Kristo akaba nateekwa kuba ari omunsi omu bwiire obu ow`eishe-emwe Branham yabeire nahereza. Enyegyesa nyingi kandi ezitari mubyahandikirwe ziriyo nizihangwaho.

Omu kwezi kwa ikumi n`ebiri ebiro 4, 1965, hari kuburayo ebiro makumi abiri obwe ow`eish-emwe Branham akaruga omu mubiri akagamba ebigambo ebi omu itebezo: “okutwarwa” kandi akashoma omuri 1 Abatesolonika 4 okugyendera kimwe okuhika omuri Matayo 25, obwe arikugamba aha biriyo nibibaho omu biro ebi: “Nobutumwa oburi kuza kurundanira hamwe abantu. Obutumwa nibwebembere. Hati, ‘n`obwire bw`okusimuura amatabaaza. Mwimukye musimuure etabaaza zanyu.’ … ‘Reeba kishweera yaija. Mwimukye musimuure etabaaza zaanyu.’ Kandi ekyi bakakikora. Bamwe aharibo bakashanga bateine majuta goona omutabaaza zaabo. Noreeba? Konka obu n`obwiire bw`okusiimuura amataabaza. Obu n`obwiire bwa Malaki 4 … n`obwiire bwa Luka 17. Obwe bunabi bwona kuwakubuta omu buteeka bw`ebyahandikirwe eby`omu bwiire obu, nitubureeba butunu.”

Eego, nitureeba kurungi eki ow`eishe-emwe Branham yagambire ahari Matayo 25, Luka 17 hamwe na Malaki 4. Obwe nibwe butumwa, eiraka ry`ahamuheru, erikugambirwa abo abariho omu bwiire obu. Amiina! Omu muringo nigwo gumwe nitureeba ngu 1 Abatesalonika 4 ekiri omu biro by`omumisho. Eki nakyo nitukigamba ahabw`ekigambo kya MUKAMA: MUKAMA aryayeimukira ashuume naaruga omu iguru agambe munonga n`eiraka eririkuragiira, eiraka rya maraika omukuru hamwe n`enzamba ya Ruhanga. Obwe kiryabaho ngo abo abafereire omuri Kristo baryazooka kandi abo abariba bakihuriire omuri Kristo baryahindurwa batwarwe nawe.

“Mumanye ngu omubiri ogu gujunda gushemereire kujwara okutajunda, kandi omubiri ogu ogufa gushemereire kujwara okutafa. Ogujunda ngu kuguriba gwajwaire okutajunda, kandi n`ogufa ogu kuguriba gwajwaire okutafa, obwo ekigambo ekyahandikirwe kiryahikiirira ekirkugira kiti, Okufa kumizirwe okusingura.” (1 Abakorinso 15:53-54).

Mikaeli hamwe na bamaraika be nibarwaana orutaro rw`ahamuheru hamwe n`ekijoka aha kutwarwa kw`omwaana w`obwoojo: “ekijoka ekyo ekihango ekya ira, ekiri kwetwa omuregi kandi Sitaane orikugobeza ensi yoona, yanagwa ahansi hamwe na baamaraika be.” (Okushuurirwa 12:1-12) Aha muheru, Mikaeli aryaimuka ahabwa Israeli: “omu bunaku obwo Mikaeli, omukuru rugambwa oreeberera abantu baawe, aryaimuka habeho obunaku abantu baawe baryajunwa, weena ou eiziina rye ririshangwa rihandikirwe omu kitabo.” (Danieli 12:1)

Hatsigaireyo edakiika ishatu ngu ow`eishe-emwe Branham ahezeyo eitebezo rye, ow`eishe-emwe Branham akagira ati, “Noyenda kuza omukutwarwa? Nibangahi abarikwetenga kuza kuza omukutwarwa, gira oti, ‘Ruhanga, ninyenda kuza aha kutwarwa n`omutima gwangye gwona!” Abo boona abarikugira ngu okutwarwa kukabaho omu mwaka gwa 1963 bashemereire kushwara! Kihandikirwe ngu Enoka akatambura kurungi na Ruhanga. Akaba aine obujurizi ngu ashemeize Ruhanga, Enoka yabura ahabw`okuba Ruhanga akamutwara. (Abaheburaayo 11). Kandi aba boona abaroosi “b`okutwrwa” bakiri hanu, hamwe n`abakuratsi baabo! Kanekyobusaasi iwe okw`ekorera “Okutwarwa” okwaawe aha bwaawe!

Ekindi ekibarikugamba ngu kiri aha “kushuuruurirwa okw`omutaano okw`ebihind mushanju” nakyo n`ekyobusaasi. Eki yohaana yaragiriirwe nahati kikiriho kandi tikikahindukaga. “koma n`akamanyiso ebyo bigambo ebyagambwa ebirikuhinda mushanju, otabihandiika” (Okushuurirwa 10:4) obwo bwonka MUKAMA ku arishuuma nka maraika w`endagaano obwo nibwo ebihinda mushanju birishohoza amaraka gabyo. Konka ekyo kitakabaireho naija nka kishwera arikutwara omugore omuka. Nituhendera eishomo eri hatariho kutaaha munda munonga n`ebyokwija kwa Yesu Kristo kwa kabiri ebiteine buhamizo n`enyegyesa ezigwiire. Titurakuratire migane egunzirwe amagezi g`obuntu, okwihaho nitwikiriza ekigambo kya Ruhanga nk`oku kihandikirwe. Ahakugaruka kwa MUKAMA waitu omukundwa, ebyahandikirwe byoona ebirikukwata aha kwija kwe nibyiija kuhikirira ebicweka igana ahari igana. Ekintu nikyo kimwe ekirikukwata aha ndiijo miring y`okwija kwe. Amiina!

Buri kimwe kyona ekyabaire kiri omu buhereza bw`ow`eishe-emwe Branham kikahikirira kandi kyahwa. Akatumwa n`obutumwa oburikushuuruura entebekanisa ya Ruhanga y`okujuna kandi obutumwa obwe buriyo nibutebekanisa ikwiika kwa Kristo okwa kabiri. Kandi abo boona abari kushangwa omu kanisa y`omugore bariyo nibetwa kurugayo kandi bariyo nibatekateyerwa ekiro ky`ekitinisa ky`okugaruka kwa Yesu Kristo okwa kabiri MUKAMA waitu omukundwa kandi omujuni waitu. (Abafilipi 2:16). Eki nikimanyisa ngu ekanisa ya Yesu Kristo nereetwa omu kwikirizana na Ruhanga hamwe n`ekigambo kye omuri buri kashonda koona, nk`oku kyabaire kiri na baikiriza aba mazima ab`okubanza. Okurugira kimwe aha kutandika, hakabaho hatariho b`eishe-emwe b`ebishuba n`obu zakuba enyegyesa z`ebishuba; okwihaho, ekanisa ekaba eyombekirwe aha musingi gw`entumwa hamwe na baanabi. Ruhanga we wenka ateireho obuhereza omukanisa okugira ngu ekanisa ebaase kwezibwa. Buri kanisa yoona eya Baiburi eine kuba nekomooka omu kwimukibwa (revival) okwaretsirweho Omwoyo arikwera nk`oku kyabaire kiri aha kiro kya Pentekoti, nahabw`ekyo ekanisa yo yonka nehinduka omusingye kandi enyomyo y`amazima (1 Timoseo 3:15). Ekanisa eyamazima n`ekintu ekihuriire, omubiri gwa MUKAMA, kandi we nk`omutwe gwaayo niwe agiineho obushoborozi. Oku nikwo eshemereire kuba n`oburi hati omukugarurwa obutsya okuhikire.

Oku nikwo kitaaha obutoosha ngu ekigambo ekyamazima kikaba kibanza kyaburirwa, reero obwe hakurataho envunuura mbi. MUKAMA nabyaara ekigambo; reero omubi nawe abyaara envunuura embi. “Omusiri n`ensi; embibo enungi nibo baana b`obukama; enkyenzi n`abaana b`omubi…” (Matayo 13:38). Omuntu o`amaziima otumirwe okuruga ahari Ruhanga naaburiira ekigambo; abo abari kuburira batetsirwe Ruhanga nibajanjaaza envunuura mbi. Ab`eishe-emwe kubarikuza ahansi y`omubi (Sitaani) batandika kubyaara enyegyesa nsya, ekizarukamu okwebaganisamu. Nibetuma kandi batuma nabaandi babaha emyaanya etari emwe n`emwe bekomaho abantu hamwe n`enyegyesa zaabo, obwe babaiha aha kigambo kya Ruhanga babata omu kushuuruurirwa kwaabo okw`omutaano. Oku nikwo amakanisa garikutandikwaho agatari mukukunda hamwe n`omu kigambo kya Ruhanga. Tibiri bihangirwe ebizairwe Omwoyo nk`omubiri gwa MUKAMA, kwihaho n`ekigombe ky`ediini nk`ebindi byoona. Omukanisa eya bandize, hakaba hariho ekintu kimwe eki boona baine ekirikushushwana nk`ekya yanne hamwe na yambere hamwe na Dasani: Nibaimuka omushana nigujwa nk`abagayi aha mushaija wa Ruhanga ou MUKAMA we wenka yayeyeteire. Nibakora kyona ekiri kubasika okushiisha eiziina rye hamwe n`ekitinisa kye kandi bamwanga. Aha nshonga egi, ow`eishe-emwe Branham akagira ati, “Nibagyezaho okushiisha eiziina; Nibagyezaho okushiisha buri kimwe kyona, hakuba tikiri kindi kyona, kwihaho n`eitima. Eitima rikatandikira omuri Kaini kandi nikyeyoreka ngu rikaba riri eitima, kandi n`oburi hati nikwo kiri obu ow`omubiri arikubugana hamwe n`owonwoyo.” (Okwakana 18, 1965)

Nikwo byabeire byaherize kuba n`omubiro by`entumwa, kandi n`oburi hati nikwo kiri. Eky`okureberaho ekirungi ni Diotorefe, owabaire atakabaasa kugyezaho ngu ayakiire entumwa Yohaana (3 Yohaana). Entumwa Yohaana ajahandiika ati: “Tihariho ekindikushemerererwa okukira eki, okuhurira ngu abaana bangye nibagyendera omu mazima.” (Orunyiriri rwa 4). Amazima obutwire bwona gaguma gari amazima, kandi n`ekishuba kiguma kiri ekishuba, kandi ogwe weena ori owa Ruhanga niwe ahurira ebigambo bya Ruhanga. (Yohaana 8:47).

Oku kwehanangiriza okwahairwe MUKAMA waitu naitwe nikutukwataho: “Mwegyendesereze hatakagira omuntu weena owabahabya.” Tihakabahoga obwire obu okwehanagiriza kwe kwabaire nk`okwa eri zooba nk`oku kiri nka hati: “omu biro ebyo omuntu weena ku aribagira ati: Reeba, Kristo ari aha! Narishi, ari hariya, mutarimwikiriza.” N`ekigambo eki nakyo kiine kuba nikihikirira. Kihandikiirwe kurugayo omu kaire aka ahabw`okuba aho nikigira kiti: “… kyaba nikibasika, babone kuhabisa n`entoore. Reeba, naabibagambira bitakahikire. N`ahabw`ekyo ku barigira bati: reeba, ari omu ihaamba, mutarizayo, nari ngu ari omukishengye; mutarikiiriza. Nk`oku omurabyo gurabiza oburugwa-izooba gukahika oburengyerwa-izooba, nikwo n`okwija kw`omwana w`omuntu kuriba. (Matayo 24:23-27). Nitugarura Ruhanga ekitinisa obutwiire bwoona ahabw`ekigambo kye eky`amazima kandi ekirikwetegyerezibwa! Kandi abantu boona nibagira ngu: “Amiina!”

Nabi otaremwa kuhikiriza eki Ruhanga amutumire

“MUKAMA yagira ati, Ebi bagambire byona, bihikire. Ndyabaimukiza nabi nkaiwe omuribo omuri beene waabo, nte ebigambo byangye omukanwa ke, abagambire ebi ndimuragiira byona. Kandi weena oryanga kuhurira ebigambo byangye ebi arigamba omu iziina ryangye, ndyakimutura.” (Eky`ebiragiro 18:17-19)

Okuraganisibwa oku ahatariho kubanganisa nikukwatira kimwe ahari MUKAMA waitu omukundwa kandi omujuni. Omu kanwa ke hakaba harimu ebigambo bya Ruhanga byonka-buri kaire, omuri buri mwanya, tihariho mugane na gumwe tihariho kigambo na kimwe ekyabaire kiri ekye nkawe, ngaaha, okwihaho ekigambo kya Ruhanga ekirikweera kyonka. N`ahabw`ekyo oku kwehanangiriza kuhandikirwe: “Kandi weena oryanga kuhurira ebigambo byangye ebi arigamba omu iziina ryangye, ndyakimutura.” (orunyiriri rwa 19)

Yohaana omubatiza akabuzibwa yaaba yabaire ari Nabi ogwe (Yohaana 1:21): “Naiwe nabi Oriya?” Yabagarukamu ati; “Ngaaha.” Omurunyiriri rwa 45 nitureeba okugarukamu kwa Filipo arikujuriza nabi ogwe: “Tureebire ou Musa yaahandiikireho omu biragiro, kandi akahandiikwaho na baanabi…”

Petero akashobororera Abayudaya obuhereza bwa MUKAMA waitu ati: “Buzima kwo Musa akagira ati, MUKAMA Ruhanga aryabaimukiza nabi nkaanye okuruga omuri beene waanyu; ogwo ebi aribagambira byona, omuntu weena otarimworobera aryahwerekyerezibwa, aihwe omu bantu.” (Ebyakozirwe 3:22-23)

Stefano nawe akajuriza okuraganisibwa oku omu maisho gabanyamurwa abakuru: “Kandi Musa ogwo niwe yaaraguriire Abaisraeli ati: Ruhanga aryabaimukiza nabi omuri beene waanyu, nk`oku yaanyimukize…” (Ebyakozirwe 7:37). Yesu Kristo, MUKAMA waitu, akaba aine obuhereza bw`omutaano kandi akatumwa nk`omwaana w`omuntu kandi Nabi. Kyina ekyabaire kiruga omukanwa ke kikaba kiri ekigambo kya Ruhanga ekitakaremwa kandi hatariho kindi kyona. Ekyahandikirwe okuruga omu ky`ebiragiro 18:18-19 nikibaasa kukwata ahari nabi ondiijo, n`obu yakuba Musa neinga eliya nangwa n`obu yakubaire ow`eishe-emwe Branham.

Reka tugarukye tukigambe ogundi murundi

MUKAMA Ruhanga agarukire yaheereza okundi kuraganisibwa okurikwetegyerezibwa ahabw`obuhereza obw`ahamuheru kandi oburi kukirayo omuhendo:

“Reeba, ndyabooherereza nabi eliya, ekiro kya MUKAMA ekikuru kandi ekirikutinisa kitakaizire. Niwe arihindura emitima y`abazaire bakagarukana n`abazaire baabo, ngu ntakaija nkaitsa ensi omukyeeno.” (Malaki 4:5-6).

Nk`oku gari amazima ngu emitima yabaikiriza ab`endagaano enkuru ekahindurwa okugaruka aha kwikiriza kwa baana b`endagaano ensya okurabira omu buhereza bwa Yohaana omubatiza (Luka 1:16+17), nikwo n`emitima y`abaana ba Ruhanga ehindirwirwe hati okugaruka aha kwikiriza kwaba shwenkuru entumwa.

N`ekyamazima ngu Ruhanga taine kyaribaasa kukora atabandize kukishuuruurira bairu be, banabi (Amos 3:7) kandi ekigambo kya Ruhanga ekyo nigo mazima omukanwa ka nabi owamazima (1 Abagabe 17:24). Buri kimwe kyona ekiine akakwate n`entebekanisa ya Ruhanga y`okujuna kikaragurwa baanabi, kandi Ruhanga akihikirize kandi n`oburi hati akiriyo nakikora. MUKAMA waitu akagira omuri Luka 24:44, “… ngu byona bishemereire kuhikirizibwa ebyampandiikirweho omubiragiro bya Musa n`omu bya baanabi n`omuri Zaaburi.”

Katureebe eby`omubwiire bwaitu. Nimpamya, ngu buri omwe weena nakimanyira kimwe ngu Yohaana omubatiza akaba ari nabi owaraganisibwe (Isaaya 40:3; Malachi 3:1; Matayo 11:10; Luka 3:1-20). N`obu kiraabe kiri kityo, nabwe naitwe nitukimnya ngu omu bwiire bwaitu Ruhanga ahikirirze ekiyaraganise okutuma nabi orikushuushwana na Eliya ekiro kya MUKAMA ekirikutinisa kitakaizire (Malachi 4:5-6).

Okuraganusa oku kwiniire kimwe akakwate n`entebekanisa ya Ruhanga y`okujuna okuhikira kimwe obu aba nyamahanga barihwaho embabazi kandi n`ekyomugasho muhango munonga ngu na MUKAMA waitu we wenka akakihamya omuri Matayo 17:11 hamwe n`omuri mako 9:12. Ebi byombi bibiri ebyagambwaho n`amazima; Yohaana akaizira omu Mwoyo n`omubushoborozi bwa Eliya, nahabw`ekyo, MUKAMA akajuriza obu buhereza bwa Yohaana omubatiza nk`obwahweire (Matayo 17:12; Mako 9:13). Kandi akagaruka yaranga ngu Eliya aryaija okurabira omuri we ebintu byona biryagaruka butsya MUKAMA waitu atakagarukire (Ebyakozirwe 3:17-21). Nyowe nk`omuntu nkabaasa kwerebera obuhereza obwe obw`omutaano omu nterane z`omuri Bugirimaani hamwe n`omuri America.

Oku nokwo MUKAMA ARIKUGIRA eri kuruga omukanwa ke ekaba nerenga emirundi rukumi ekigambo ekyarwirwe ekya Ruhanga. Ahatari kuhangusya ebigambo, omuntu nabaasa kugira ngu tihakabaho ga nabi entumwa yoona ow`obuhereza bwe bwabaire buri obw`omutaano nk`obw`ow`eishe-emwe Branham. Ntwiire nimpandiika ahari eki okumara emyaka makumi ana ehungwiire kandi mbasuze kworeka n`omushana gwakyo okurugira kimwe omu byahandikirwe ebirikweera.

Eizooba rimwe ow`eishe-emwe Branham akabuuza ekibuzo, “Obutumwa niki?” Reero yagumizamu yahereza na ansa: “Okugaruka aha kigambo; okugaruka aha nyegyesa y`entumwa!” Ahakuba ni OKU NIKWO MUKAMA ARIKUGIRA. Eliya akaba ashemereire kubanza kwiija kandi akagarura byona busya kandi akabigarura omu buteeka bwabyo bw`obwa Ruhanga. (Matayo 17:11; Mako 9:12). Eki n`ekyahandikirwe ekihikiriire nitukyerebera. N`obu kiraabe kiri ngu Ruhanga aktwaara ogwe ou yabaire atumire, obutumwa tukabusigaza kandi obwe butumwa bukankwatsibwa ahabw`okutuma Ruhanga. Ow`eishe-emwe Branham akareeba okwimukibwa omu mwoyo (revival) omu mugore okutwarwa kutakabaireho.

“Hati mwetegyereze omugore w`omwoyo ku aritandika kwimukibwa omu mwoyo, ku aritandika kugaruka kwetereeza n`ekigambo kya Ruhanga, garuka oyetegyereze (Noreeba?), oku ebyahandikirwe, omu biro ebyo ngu nihaija kubaho obutumwa bw`okweyerera kimwe okugira ngu bubaase kutwaara omugore…” (Okwaikumi nakumwe 25, 1965). Omu mazima, ebyahandikirwe biriyo nibihikirira turi kubyerebera na maisho gaitu kandi turi omugigi oguhairwe omugisha ngu tubaase kwerebera eki nikihikirira, Kristo atakagarukire.

N`ahabw`ekyo, nobu kiraabe kiri kityo, n`ekintu ekihandikiire kimwe n`ebitwaruga kugambaho, nikikwata aha buhabe ngu ow`eishe-emwe Branham ariyo nahindurwa nka Yesu kristo, ngu ariyo nahindurwa

ekyatari kandi ariyo nayorekwa nka Ruhanga, kandi hariho nabarikugira ngu buri kigambo kyona ekyamurugire omu kanwa ngu kishemereire, kuba kiri ekigambo kya Ruhanga. Bahindwiire ow`eishe-emwe Branham eky`okubuuriraho; Eego, bamuhindwiire omuntu owayehangireho ediini eye nkawe okugirangu tibakiburiira okuruga omuri Baiburi, okwihaho nibaburira okuruga omumatebezo ge. N`obu baraabe nibetwaara ngu nibagamba ahari “Nabi” hamwe “n`obutumwa” babasize kushohoza obutumwa obwabandize. (Abagalatia 1).

Nk`oku kyahandikirwe ahari Eliya, eki nakyo kishenereire kugaruka kugambwa aha ow`eishe-emwe Branham. “Elia ak`ari omuntu nkaitwe…” (Yakobo 5:17a). akaba aine omukazi, akaba aine abaana, akaba ari omuntu nk`omwe omuri itwe. Engyendo ze zokuza kuhiiga nizeyongyera kuhamya ngu akaba ari omuntu. Ekyo kintu ekyabaire kirengire ebyo buhangwa (supernatural) tikirarugire owa William Branham, okwihaho kikarugira kimwe owa Ruhanga. Omucunguzi waitu akagamba nka nabi kandi nk`omwana w`omuntu, “Emirimo eyinkora tinye ngikora kureka tata otuura omuriinye, Niwe akora emirimo Ye.” Okwe nikwo kibaire n`obwiire bwaitu.

Ahari buri savisi yoona y`okutamba, ow`eishe-emwe Branham akaba ajuriza Yohaana 5:19: “Buzimazima nimbagambira nti: Omwana tabaasa kukora kintu kyona ahabwe, kureka eki areeba ishe naakora; mumanye ngu ebi Ruhanga akora byona, n`omwana nawe nibyo akora.” Abantu baingi abaizire omunterane z`ow`eishe-emwe Branham bakabaasa kwererbera n`agaabo goona oku ow`eishe-emwe yabaire ataine kyarikwebasiza – namunonga omu bwiire obu yabaire nashabira abarwaire. Kwonka obwe ekyo ekyabaire kitari kyaburiijo (Supernatural) kikabaho nk`oku kyabaireho omu buhereza bwa MUKAMA waitu: ekyererezi, enyomyo y`omuriro, bikaba bishuuma kandi maraika wa Ruhanga akaba amwemerera aha mukono gwa buryo, kandi akaba ayorekwa ebyo byona ebyabaire nibikwata aha bantu abu yabaire aba naaza kushabira. Omu bujurizi bwe, akagira ati: “Omukutandika mraika wa MUKAMA akambonekyera kandi yangambira nk`oku ndagume ndikuhereza, ngu ndyareeba ekyerezi kandi mpurire n`eiraka ririkugamba naanye kandi ndyagaruka ndeebe n`okworekwa” (Full Gospel Businessmen`s voice). Tari William Branham owakozire ebyo bintu ebirengire eby`obuhangwa, okwihaho ni Ruhanga ow`obushoboroozi bwona ou ekitinisa kishemereire kugarukira ahabw`obutahwaho bwona.

Orubaju rumwe, nitureeba ow`eishe-emwe Branham nka nabi owaragwirweho omu bwiire bwaitu, owabaire nareeba okworekwa kandi owabaire akunda kugira ngu, “ OKU NIKWO MUKAMA ARIKUGIRA,” kandi kikaba nk`oku yakigamba. Kandi aha rundi rubaju, n`obu kiraabe kiri kityo, akaba ari omuburizi kandi emirundi mingi akaba akira kwegambaho ati: omuntu otaine kyaari kyona, omusiisi ojunirwe ahabw`embabazi.

Eky`obusaasi, ab`eishe-emwe bakegyereza kubi kandi bavunuura kubi ebigambo bye, kandi batari kwebuuza eki ekigambo kya Ruhanga kirikugamba, bakerukiraho enyegyesa azaabo ahabwaabo ezitaine kakwate n`ebyahandikirwe – obwe bo baine ekigambo kyabo ngu: “Nabi kagira ati!” omu muringo ngu, obwe tibarakyurikire bukyurika ebyo ebyagambirwe ow`eishe-emwe Branham kwonka haza obwe barikweretaho n`okuhwerekrerera, okwihaho bakakyurika n`ebugambo bya MUKAMA waitu hamwe n`ebigambo ebi Paulo hamwe n`baandi batusigiire omu byahandikirwe (2 Petero 3:16).

Okuta buri kimwe kyona omu mwanya gwakyo

Reka tubanze tureebe ebyahandikirwe bishatu ebi ow`eishe-emwe Branham yakizire kugambaho: Zekaria 14:7, Luka 17:30, hamwe n`okushuuruurirwa 10:7.

Omurundi gwangye gw`okubanza kuhurira ow`eishe-emwe Branham arikujuriza omuri Zekaria 14:7 ngu “ahakuba n`omuwabazyo omushana guryajwa” kukaba kuri okwezi kwa munaana 13, 1955. Nitumanya ngu ahabw`eki akaba namanyisa obunabi bw`omubiro bwahamuheru bw`kiro ky`okujunwa, kandi obuturimu ebiro ebi. Bunu obwiire bw`omwebazyo nibuza kutwebembera butuhitsye omu bwiire bw`omwitumbi, obu haribaho orwaari: “Reeba, kishweera yaija!”

Zekaria 14 ntworeeka akakwate na Israeli: “Eryo izooba omushana tigurijwa, kandi tiharigira kibunda, kureka riryaba eizooba rimwe eririkumanywa MUKAMA; tiburiba nyekiro, ahakuba n`omu mwabazyo omushanaguryajwa. Eryo izooba amaizi nigaruga omuri Yerusalemu, ekicweka kyago kize omu Nyanja y`oburugwa-izooba, n`ekindi kize omu Nyanja y`oburengyerwa – izooba. Biryaba bityo omu kyanda n`omuri katumba. Kandi MUKAMA aryaba omugabe orikutegyeka ensi yoona; eryo izooba MUKAMA aryaba omwe, n`eiziina rye ribe rimwe” (enyiriri 6-9). Enyiriri ezi zine akakwate na Israeli na Yerusaalemu kandi na MUKAMA ogwo aryaba omugabe kandi omutegyeki w`ensi yoona.

Nk`oku kiri ekigambo ky`obunabi kandi ow`eishe-emwe Branham akaba aine obuhereza bw`ekinabi, ekigambo eki akakikozesa omukanisa kandi hamwe n`omubuhereza bwe. Okugambira omu bw`omwoyo, ebintu bingi bitwiire nibibaho bikwatireine n`ekanisa hamwe n`ahari Israeli.

Omuri Luka 17:20-37, MUKAMA waitu akashoboroora gye munonga omu bigufu ebirikukwata aha biro by`okumariira. Akashoboroora aha kugaruka kwe nan`ebigambo ebi:s “Nk`oku omurabyo gurabiza aha rubaju rumwe rw`eiguru, okumurika kwagwo kukahika aha rundi, nikwo n`omwana w`omuntu ariba aha kiro kye.” (orunyiriri rwa 24).

Omu biro ebyo obu yesu ariba atakaizire, nitushoma ngu: “Nk`oku kyabaire omu biro bya Noa, nikwo kiriba kityo n`omu biro by`omwana w`omuntu. Bakaba nibarya, nibanywa, nibashwera, nibahingirwa, okuhitsya aha kiro eki Noa yaataahiireho omu meeri, omwegyemure, gukabacwekyereza boona.” (orunyiriri 26-27).

“Kandi n`omu biro bya Looti nabyo kikaba kityo; bakaba nibarya, nibanywa, nibagura, nibatunda, nibahinga, nibombeka, kwonka aha kiro eki Looti yaarugireho omuri Sodoma, omuriro n`ekibiriiti bikagwa okuruga omu iguru, byabacwekyereza boona. (enyiriri 28-29).

Ow`eishe-emwe Branham akahamya oru runyiriri orurikukurataho emirundi n`emirundi ati: “Nikwo kiriba kityo n`aha kiro eki Omwana w`omuntu arishuuruurirwaho.”

Hakabaho obwiire obu Noa yabaire naburiira kandi hagaruka habaho n`obwiire obu Looti yabaire ari omuri Sodoma. Omu muringo nigwo gumwe, hakabaho obwiire obu obuhereza obw`amaani bwabaho kandi omwana w`omuntu akeyoreka omu muringo nigwo gumwe ogu yayeyorekyeiremu Abrahamu kandi hamwe n`omu biro bya Yesu kristo. Kandi habaho n`Eizooba eri Noa yataahiiremu omu meeri kandi n`eizooba obu ba maraika babiri batwara looti okumwiha omuri Sodoma. Tutegyereize eizooba eryo ery`ekitinisa obu MUKAMA waitu ariija kututwaara omuka.

“Kandi hoona nimpamiza kimwe ngu: ogwo owaatandikire omurimo murungi omuriimwe aryaguhikiiriza aha kiro kya Yesu Kristo…” (Abafilipi 1:6).

“Nimbagambira nti: Aha kiro ekyo abashaija babiri baryaba bari aha kitabo kimwe; omwe aryatwarwa ondiijo atsigweho. Abakazi babiri baryaba nibasa kumwe; omwe aryatwarwa, ondiijo atsigweho. Abashaija babiri baryaba bari omu musiri, omwe aryatwarwa, ondiijo atsigweho.” (Luka 17:34-36). Oh, kanekyomuhendo munonga Omwoyo arikwera kutushuuruurira ekigambo kya Ruhanga!

Eky`obusaasi, nihakiburaho okwetegyereza gye ekyahandikirwe eki eky`omukushuuruurirwa 10:7 kandi hamwe na maraika wa mushanju ori kugamba omu kyahandikirwe eki kandi obwe ahanyima y`okushoma ezi shuura ibiri ezenyimaho, buri omwe weena ashemereire kwetegyereza ngu “maraika wa mushanju” nawe n`omwe omuri ba maraika mukaaga abakugumizamu nibateera enzamba bakurateine omu bwiire bw`akamanyiso ka mushanju, (eshuura ya 8+9). Ow`eishe-emwe Branham agamba ebigambo ebi ahari “maraika ogu ondiijo ow`amaani,” orikushuuma okuruga omu iguru omu kushuuuurirwa 10:1 hamwe n`eiraka rihango nk`oku entare etsinda (Yeremia 25:30; Hosea 11:10; Yoeli 4:15-16):

“Ku orikwetegyereza ogwe ni Kristo (noreeba?), ahabw`okuba we omu ndagaano enkuru aketwa maraika w`endagaano, kandi ariyo naizirira abayudaaya hati…” (Okwakashatu 17, 1963)

Ow`eishe-emwe Branham akeyongyera yashoborora ati, “Kandi hanu naagaruka omu shuura ya 10 ahanyima y`ebiro by`okwiija.” (Okwakashatu 17, 1963)

Kandi obwe ekyahandikirwe eki nikiza kuhikirira: “…kandi MUKAMA, ou muri kusherura, aryaija omuri Hekaru ye Kitaraariire; n`entumwa y`endagaano ei murikushemerererwa, reeba n`eija; nikwo MUKAMA ow`amahe arikugira. Mbwenu n`oha oribaasa kwemereraho? Aha bwokuba n ink`omuriro gw`onka sabuuni y`omwozi…” (Malachi 3:1b-2)

Entumwa y`ekanisa ya mushanju egambirweho honka okuhika omu kushuuruurirwa 3:14-22, kandi reero ahanyima y`ekyo tihariho handi aharikugambaho. Obwe bukaba buri obutumwa bw`okumarira ahabw`ekanisa y`okumarira, erikumaririra n`okwija kwa kishwera ari kwija kwakiira ekanisa y`omugore, ekirikwetwa okutwarwa.

Omu Kushuuruurirwa 8, ahonaaho ahanyuma y`okubamburwa kw`akamanyiso ka mushanju, nitushoma omu runyiriri rwa 2 ahari “bamaraika mushanju bakuteera” abakwemerera omu maisho ga Ruhanga. Nitugambirwa omu bigufu ekyabaire kibaho buri bwiire obu maraika yabaire atereramu enzamba kandi n`enzaamba zoona mukaaga kuzaherize kuteerwa (eshuura ya 8+9), kandi hakurataho ekirango eki ekya maani: “Kwonka omu biro ebi maraika owa mushanju ariteereramu enzamba ye, enaama ya Ruhanga eryahikirizibwa, nk`ebigambo ebirungi oku biri ebi yaagambiire abaheereza be baanabi.” (Okushuuruurirwa 10:7).

Ow`eishe-emwe Branham buri kujuriza orunyiriri rwa mushaju, akaba agamba aha naama omu bwingi bwaazo; buriijo akaba agamba aha “naama” za “Ruhanga.” N`obu kirabe kiri kityo orunyiriri rwa mushanju nirusigara rutakwatsirweho nk`enaama ya Ruhanga omu bukye bwarwo, kandi okurugirira nk`oku ebyahandikirwe ebirikwera biri kukijurira, Yesu kristo niwe naama ya Ruhanga eshurwiirwe. Ogundi omurundi nitugaruka tureebaho akakwate n`ekanisa hamwe na Israeli. Nitureeba maraika w`ekanisa ya mushanju ou okurugirira omu kworekwa obu yaaza omunsozi za Arizona omu kwezi kwa kabiri 28, 1963 ahu bamaraika mushanju bamweyorekiire omu kicu kandi yahurira n`okubwatuka kw`amaani kw`enkuba mushanju. Kandi aho yatungaokuragirwa kw`okubambuura obumanyiso mushanju.

Kandi nitureeba maraika ori kuteera enzamba owa mushanju kandi obwe tutunga okuhikirira kw`okushuuruurirwa 10:7. Ahanyima ya maraika wa mushanju kuteera enzamba, obutegyeki bw`emyaka rukumi buryatandika: “Maraika owa mushanju yaateera enzamba; haabaho amaraka mahango omu iguru nigagira gati: obukama bw`ensi bwahinduka obwa MUKAMA waitu n`obwa Kristo we, kandi aryaguma aha ngoma ebiro n`ebiro.” (Okushuurirwa 11:15). Ekyo n`ekyokwesogwa kandi kihikire. Eki kitakabaireho, omu shuura ya 10 orunyiriri rwa 8, Yohaana akaba aine kukarya kandi agarukye aragure aha bantu hamwe n`amahaanga. Omu mazima kikaba kitakagaruka kuba ekihikire ogundi murundi; obwe abajurizi babiri barebwa bari omuri Yerusaalemu (eshuura ya 11) kandi baranga okumara emyaka eshatu n`ekicweka. Ahanyima y`okkuhendera obuhereza bwabo, bakaitwa kandi reero ahanyima y`emyaka eshatu n`ekicweka, batwarwa omu iguru omu kicu reero habona kurangirirwa obutegyeki bw`emyaka rukumi. Ekigambo kya Ruhanga ahatariho kubanganisa kwona n`kyamazima kandi nitubaasa kwonka kugira ngu “Amiina” ahari kyo.

Okukorera Ruhanga omurimo kutarimu kukundwa kwe

Omu matebezo ge agahamuheru, ow`eishe-emwe Branham akegyesa ahari eki okumara eshaaha ibiri hamwe n`edakiika 29 omu kwezi kwa ikumi nakumwe 27, 1965, kandi yahamya aha ntaniso eri rwagati y`abantu abarikutunga okutumwa kandi bakwaara okutumwa okwe omu maisho kandi hamwe n`abandi abari kwetuma. N`ahabw`ekyo nooha ori omu kukundwa kwa Ruhanga, kandi nooha ori kukora ebyo byona ebyarikukora orikukora ebyo byona ebyarikukora haza ari kubikora omu kukunda kwa Ruhanga? Omu mazima niw`ogwo ou Ruhanga ow`omu iguru yayeyemekiire ahabw`obuhereza hanu omunsi. Noa, Musa, Eliya, Yohaana omubatiza, Paulo, boona bakaba bagira ngu bakakora buri kimwe nk`oku ekigambo kya Ruhanga hamwe n`ekiragiro kye byabaire biri. (Okutandika 7:5; Okuruga 39:42; 1 Abagabe 18:36, Luka 3:2; Ebyakozirwe 26:16)

Niki ekyabaireho omu bwiire bwaitu okurabira omukukunda kwa Ruhanga? Tugire ngu Ruhanga akemereza emirimo ye hanu omunsi okuruga obu ow`eishe-emwe Branham yatwarwa omu mwaka gwa 1965? Okwetwa n`okutumwa kw`owishe-emwe Branham nikumanywa omunsi yoona. Konka kukagumizamu kuta ahanyima y`okufa kwe? Nooha owayetsirwe nangwa n`okufa kwa Branham kutakabeireho? Nooha owakozire omurimo gw`okwiiha obutumwa bw`ow`eishe-emwe Branham obwabaire bukiri aha ntambi omuri obwo bwiire akakoramu ebitao kandi akabishohoza ahanyima y`okuzikwa kw`ow`eishe-emwe Branham? Ahabwenki ababurizi baingi b`obutumwa barikwenda ngu basherekye abantu amazima nk`oku gari? Nooha kandi owa purangire kandi akatebekanisa enterane z`okubanza omuri Bulaaya kandi hamwe n`omugandi mahanga omunsi yoona? Nooha owahairwe eby`okugyenderaho omu bugufu okurugira kimwe omu kanwa ka Ruhanga? Kandi nooha obasize kukora buri kimwe omu bigufu nk`oku ekiragiro kya MUKAMA kiri omu bwiire bwaitu?

Abantu abamwe babaire bata aha nshonga engi, abu ahanyima y`ebiro bingi, aba baire baine ekitekyerezo kyahonaho ngu bagire eki bakorera Ruhanga? Hariho ebitabo bingi ebya handikirwe aha magara g`ow`eishe-emwe Branham; ebitabo ebihandikirwe omu mazima biri kukwata ahari “William Branham” nk`omuntu. Twine ebyafaayo bya MUKAMA waitu kandi omucunguzi, neinga shi twineho entebekanisa ya Ruhanga y`okujuna? MUKAMA waitu akagambwaho omuri Luka 2:28 kandi nabwe harikugamba ahakusharwa kwe aha kiro kya munaana, reero kandi n`obu yabaire ari omuri hekaru obwe aine emyaka ikumi n`ebiri (Luka 3:23). Twineho ekitabo ekirikukwata ahari Yohaana omubatiza hamww naha magara ge? Hariho ekitabo eki twine kirikukwata aha magara ga Paulo? Na arubamu erimu ebishishani by`ow`eishe-emwe Branham ebirikwingana na 333 bishemereire kuguma nibyoreka Branham nk`okiriho. Kandi nabwe omu kindi kitabo, okubuririza kw`abantu 36 kukkwatwa aha ntambi birikugamba okwijuka ow`eishe-emwe Branham okugyendera kimwe omu mwaka gwa 1965. Habaireho ki? Habaireho okuramya omuntu nka Ruhanga. Tihakiriho kintu kyona ekirikuhurirwa ahari Yesu Kristo. Eki kyeine kakwate ki na Ruhanga hamwe n`obutumwa obwa mazima? Eki Ruhanga ariyo nakora hati bariyo nibabihakanisa, babyanga, neinga shi babishweka. Omu muingo ogu akavuyo akatakabaasa kutambwa karetsirweho abo abarikutekyereza ngu bashemereire kugira ekibakorera Ruhanga batabandize batunga okwetw hamwe n`okutumwa okuri kurugira kimwe ahari Ruhanga.

Ruhanga naaza kushemeza byona

“Ninsiima Kristo Yesu MUKAMA waitu owampaire amaani, ahabw`okuba akanteekateekaho kuba omwetsigwa yampa omurimo gw`okumuheereza…” (1 Timoseo 1:12)

Nimpandiika nk`omuntu ou ahbw`embabazi za Ruhanga nabasize kutunga okujunwa okwijwiire nk`okwabaireho aha kiro kya Pentekoti omu mwaka gwa 1949 omuri Elim assembly ahari Bachstreet omuri Hamburg. Nimpandiika nk`omuntu otwiire ndikuburiira okurugira kimwe omu mwaka ogwa 1952, otwiire ndikuvunuura amatebezo g`ow`eishe-emwe Branham okurugira kimwe omu mwaka gwa 1959, kandi otwiire nintambura omu ngyendo z`okuburiira aheeru omunsi yoona okurugira kimwe omu mwaka gwa 1964. Nimpandiika nk`omuntu owabaire nimanya ow`eishe-emwe Branham kandi owayegambiire nawe, owantambwiire nawe omu motoka ye, owariire nawe ebyokurya aha meeza emwe, kandi nk`ogwe ou n`okuhitsya na hati okibikire ebaruha ze 21 okurugira kimwe omu mwaka gwa 1962 okuhikira kimwe omu mwaka gwa 1965. Kwonka ebyo byona nibusha kuwakugyerenisa n`obujunanizibwa obu kwatireine n`okutumwa kwangye oku MUKAMA we wenka yanyehereire, kandi oku ow`eishe-emwe Branham yabasize kuhamya emirundi ebiri omu maisho g`abajurizi. Mbasize kukora okwo kutumwa kwangye n`obweigwa, kandi nyine amashemererwa mingi munonga ahabw`ebijuma ebibasize kuzaruka omu kuburiira kwangye kw`ekigambo omu myaka eyenyima ehingwiire. Ekirikukirayo okunsaasa munonga n`akavuyo akateine buryo akari omuri omuri abo abari kwebembeza ow`eishe-emwe Branham. Omuzigu tarasingwiire busingura omu kutabangura omu iguru, n`omu kibanja Edeni kandi n`omuri Israeli, kwihaho omuzigu agarukire yatabangura “n`obutumwa obwahamuheru.” Sitaani obutwiire bwona aretaho akatabanguko buri Ruhanga kwaimuka kukora omu muringo gw`omutaano, nk`oku kyabaire aha kwija kwa Kristo kw`okubanza obu abaana omuri Betilehemu ahamwe n`ebicweka ebyetirwire obu batsirwe ngu ahabw`okuba kikaba kyaraganisibwe ngu omujuni niyo arizarirwa (Miika 5). Kandi hamwe n`omukanisa y`omundagaano etsya Sitaani akakora omurimo gw`okucwekyereza emigigi ya makanisa: Omu biro bikye abegyesa b`ebishuba bakashensheramu n`enyrgyesa yaabo eya Balamu hamwe n`eyekinikolaiti kandi hagaruka harebekaho n`enyegyesa ya Yezebeli owabasize kubaihabeiha abahereza ba Ruhanga arikweyoreka nka Nabi omukazi kandi nk`omwegyesa. (Okushuuruurirwa 2:20)

Omu biro byaitu naitwe, Sitaani akozire kyona ekirikubasika okugira ngu abase kuhwerekyereza ekanisa egyo eyabatsize kwetwa okuruga omu diini okurabira omu buhereza bw`ow`eishe-emwe Branham kandi n`oburi hati ekanisa egyo ekyayetwa kurugayo kandi ekyayebemberwa nk`oku ekigambo kirikugira n`oburi hati. Hanu aha mwanya ogu, ahu obutumwa buriyo nibutwarirwa omunsi yoona naho omuzigu akahegyezamu okugira ngu naho abase kuhahwreyereza. Okurumbwa okuri kurigira kimwe okuzimu kukaba aha mwanya ogu Ruhanga we wenka yayetoraniire ahabw`okubiika ebyokurya kandi hamwe n`okubigabura. Namunonga okurugira kimwe omu mwaka gwa 1979, omuzigu abasize kuta emyoyo y`omuhendo mingi ahansi y`obutegyeki bwe eyabandize kuteera amabega ekigambo ekyamazima ekyabaire nikiburirwa reero ahamuheru gwa byona, bateera n`ekanisa amabega.

N`obu kirabe kiri kityo, okukunda kwa Ruhanga kukyayeyongera kuhikirira. Ekigambo kye ekyamazima, ekiriyo nikitwarwa omunsi yoona, nikihikiriza ekyo eki kyatumirwe kukora omubatoreinwe, abatakabaasa kubeihabeihwa. Omucunguzi ariyo nareberera abo abuyacungwiire, kishweera nawe ariyo nareberera omugore. MUKAMA waitu omukundwa naza kumaririza omurimo gwe. Naaza kugira ekanisa eteine ibara nari omufunyo. Ndamatiire aha kyaraganisibwe, ngu ahamuheru gwa byona, omutwe muhango gw`abantu nibaza kuba betekatekiire okutwarwa, nk`oku nakyorekirwe omu kwezi kw`okubanza 1981. Reka nshabe entaama zoona ezhabire zitungye omuhanda gw`okugaruka omu kisibo kandi zigaruka naha muriisa omurungi juba okugira ngu n`ogwo owahamuheru nawe abase kutahamu obwe reero na kishwera abase kwiija kwakiira omugore we.

Okusibuura kwa Paulo

Ahanyima y`engyendo ze ishatu obwe ari omu buhereza bwaheeru okurabira omuri Asia hamwe na Greece, Paulo akenda kuhitsya ebigambo bye by`okusibuurana aha b`eishe-emwe atakagarukire Yerusaleemu kandi yayeta abakuru b`ekanisa okuruga Efeso okwija Mileti. Okwe akabaasa kubiguririrayo omutima gwe. Akaba yaherize kandi nabwe n`okubagambira enaama ya Ruhanga yoona hati obwe arikubehenangiriza ngu beriinde kandi bongyere barinde n`ekisibo eki omwoyo arikweera yabahindwiire abareberezi baakyo. Akabehanangiriza kuzoora amaisho ahabw`okuba akamanya ngu omuribo omukanisa haryaimukamu ab`eishe-emwe abaribaretera enyegyesa egwiire okugira ngu babaase okureeta abeegi babakuratire kandi babaase n`okushonshomera entaama nk`emishega.

Entumwa Paulo akagaruka yasibuura ekanisa ey`omuri Rooma omu shuura ya 16:24-27, obwe ari kumanya obujunanizibwa bw`okburira; akagamba aha naama eyabaire esherekirwe okurugira kimwe aha kuhanga kw`ensi, kwonka oburi hati enaama egyo ebasize kushuuruurwa ebyahandikirwe ebirikwera. Ekigyendereirwe kikuru ky`entumwa Paulo, nk`oku yakigambire omu shuura ya 1:5, kikaba kiri okworobera okwikiriza omu b`eishe-emwe boona okuruga omu mahanga goona kandi n`okugira ngu abareete ahari Kristo nk`ekanisa y`omugore oshugeine, kandi oteine kyarikuhanwaho (Abaefeso 5).

Omu muringo nigwo gumwe, naanye mbasize kuburiira obutumwa obwatusigirwe ekigambo kya Ruhanga ekitafungwiire, omunsi yoona hati okumara haihi emyaka nka makumi ataano. Nk`omumagezi agangye, nimbaasa kuba ntakozire mu buteeka bwaabyo, kwonka rurara y`omwoyo, “eri ekigambo kya Ruhanga,” terabasize kuruga omu kanwa kangye okuraba omuri egyo myaka yoona. Mbasize kutwaara omu maisho ahatari kuruha kwona okutumwa kwangye oku MUKAMA yankwasize okwongyera ahari ekyo, omu bwetsigwa mbasize kworobera eki Ruhanga yandagiire omuri 2 Timoseo 4:1-5. MUKAMA akabanza yahereza ow`eishe-emwe Branham omuri Jeffersonville ekyahandikirwe reero ahanyima naanye MUKAMA yakimpereza omuri Marseille kandi ekyaragwiirwe hanu kihikirire, kandi nabwe ngu: “Ahakuba ebiro biryaija, obu abantu baryanga kuhurira enyegyesa y`amazima; kwonka ahabw`okugira amatu agarikubarya baryayekanyisiza abeegyesa abari kwegyesa nk`okwetenga kwabo oku kuri…” Tihariho murundi nagumwe ogu nabasiize kusigaho ekigambo, okwihaho nkakiburira omu bunaku “oburagiirwe n`obutaragiirwe,” ahabwamazima “agatuura omuri itwe, kandi agariguma naitwe ebiro byona.” (2 Yohaana 2)

Oburi hati nkuzire tinkumanya rugyendo runsigeize kugyenda okuruga hati. N`ahabw`ekyo, ninyenda kushaba ab`eishe-emwe aahereza boona omunsi yoona okuzoora eriisho, okugumira omu mazima g`ekigambo ekihikire kandi bariise entaama za Ruhanga ekyokurya ky`omwoyo ekitafungwire.

Nkwatanisize na Paulo, nimbasa okugira ngu, “Ekitsigaire mbiikiirwe ekirunga ky`okuhikiirira eki MUKAMA omucwi w`emanja ohikiriire arimpa aha kiro ekyo, kandi tiinye nyenka, kureka boona abarikukunda okugaruka kwe.” (2 Timoseo 4:8) Kiryaba kinshemereire okugira ngu mbasize kukora buri kimwe kyona nk`oku okukunda kwa Ruhanga kuri kandi nk`oku MUKAMAyandagiriire kukora; Ekyo ninkikiriza mpamire.

MUKAMA abasize kweeta abe okuruga omu mahanga goona, babasize kwiija kwikiriza nk`oku ebyahandikirwe birikugira, n`abaana ba Ruhanga aboogibwe n`eshagama y`omwana gw`entaama, kandi barikwebemberwa omwoyo arikwera okutaaha omu mazima goona. Bazairwe obwa kabari omu matsiko agatahwaho, kandi bagarwirwe butsya n`omwoyo arikwera, batungire okwetwa kwona kandi tihakiriho kyona eki Ruhanga arikubajunaana. Sitaani kandi omuregi wa b`eishe-emwe, asingwiire, kandi okwikiriza kwaitu n`obusinguzi obubasize kusingura omubi hamwe n`ensi okutwariza hamwe.

Emperu eiriire haihi kandi
Okwiija yahikire aha rwigi

Omuri Matayo, Mako 13 hamwe n`omuri Luka 21 nitutunga okwetegyereza okw`amaani aha biribaho omu biro by`emperu. Omu byahandikirwe ebi nibigamba aha ntaro, emitsitsa, enjara, kandi hamwe n`endwaara nyingi z`amaani, kandi ezibaireho nyingi omu mwaka gwa 2010.

Omutusitsa ogwacwekyereize ebintu nyamwingi imuru Haiti omu kwezi kwa 12 kandi gukabaasa n`okwita abantu 300,000, kandi embeera eziri nk`ezo zibatsize kuretaho endwaara ya korera kandi endwaara egyo, yaherize n`okwita abantu abarikyrenga rukumi. Omu kwezi kwa kabiri ebiro 27, omutsitsa nagwe gukaita abantu abarikwingana amagana n`amagana omuri Chile. Ekiyaga eky`amaani (Tsunami) eyakuratsireho nayo ekabaasa kucwekyereza ebicweeka bingi ebyaha mwaro.

Omu kwezi kwa kashatu orushozi rukaaka omuriro (Volcano eruption) omuri Icelanda; omuyonga ogwarugire omurushozi gukaza omu mwaanya (ash cloud) gukemereza okukora kw`ebishayi by`enyonyi omuri Bulaaya.

Omu kwezi kwa Munaana, omwegyemure mwingi gukabaho omu ihanga rya Pakisitan omu abantu abarikuhika 1,100 bafiire kandi na zamiriyoni z`abaantu zikafeerwa amaka gaazo.

Nk`orutaaro orundi rwona, orutaro orwabaire omuri Iraq, tirurabatsize kureta karungi koona, kandi abantu baingi omuri Iraq hamwe na baisurukare ba Amarika bakafeerwa amagara gaabo, orutaro oru rukareeta busaasi buri kwingana ki aha abantu b`omuri Iraqi n`omuri Afaghanistan, Kyrgyztan, kandi hamwe n`omuri Africa ahu entaro zitaire akatebe tinkabaasa kusiga ntahagambireho.

Amahurire agashembireyo aga kagwe akagwiire omuri Indonesia gatuhikireho, endimi z`omuriro ogwabaire nigwaaka okuruga omurushozi ogwabaire nigugurukira omu mwanya omu buringwa bwa mita nk`e 3,0000 ahari Merapi omuriro gwiija gwayaka ahari java kandi hamwe n`omutsitsa ogwataire Sumatra, ekyatumire ekiyaga ekyamaani (tsunami) kyabaho. Omu bicweka ebyetorweire orushozi Merapi, abantu 6,000 babaire baherize kwitwa omutsitsa ogwa maani omu mwaka gwa 2006. Okundi kawaka kw`emisozi nakwo kuriyo nikugambwaho omuri Philippines.

Reero kandi obwe tugiraho okutagata kw`ensi okuhinguraine (global warming), empindahinduka y`obwiire, kandi hamwe n`ebiro bingi by`ekyanda (draught) aha rubaju rumwe kandi hamwe n`emyegyemure, emiyaga myingi, kandi hamwe n`embeho nyamwingi aha rundi rubaju. Buri kintu kyona kyona kiriyo nokitoora omuhanda gwakyo, kandi ensi yoona eri omukushoberwa kw`amaani aha kirikuza kukurataho n`ebiro by`emperu: Ebi byona bikaheza kuragurwaho; n`ekicweeka ahabirikuza kubaho omu biro by`ahamperu hamwe n`okubirikuza kukuratana. N`obu kirabe kiri kityo, tituri kwetenga kugira obwooba ahabw`okuba “… kandi ebi kubiritandika kubaho, mureebe ahaiguru, mwimutsye emitwe yaanyu, ahakuba okucungurwa kwanyu kuryaba kuri haihi.” (Luka 21:28).

Oku omwaka ogu guhweire

Omwaka ogu oguhweire, gubeire omwaka gw`emigisha mingi munonga. Ruhanga ogundi murundi ampaire embabazi okugira ngu mbaase kuburira ekigambo kye eky`obuguzi bwingi kandi ekirikwera omu mahanga aga: Thailand, Laos, Cambodia, Peru Haiti, Pakistan, Ukraine, Singapore, Australia, New Zealand, Burkina Faso, Tchad, Niger, Togo, Gabon, Congo, Zambia, South Africa, Romania, India, Nepal, Malaysia, Philippines. Abantu abarikurenga 120,000, bakabaasa kwija kwetaba omunterane z`omuri Africa. Entarane ezimwe zikorerwa omu maju mahango agu barikukoreramu enkiiko (conference halls) kandi obwe harikwiija abantu amagana namagana, ezindi enterane zikakorerwa omu bishayi by`okuzaniramu obwe harimu abantu enkumi hamwe n`enkumi, kandi amatebezo agamwe gakoerezibwa aha mbeho omu mahanga goona okugira ngu za miriyoni za bantu nyingi zibaase kuhurira ekigambo kyakaire, engiri etarihwaho.

Kandi omu za kampuni z`enyonyi eya Luftahansa hamwe na Star Alliance nkabaasa kutambura na kampuni ezo emirundi 64 ahu okwezi kwa ikumi na kumwe kwagiire kuhwera; kandi okwongyera ahari ezo kampuni z`enyonyi, nkagaruka natambura na Air France, Emirates, hamwe naza kampuni ezindi ez`enyonyi omu gandi amahanga agatari gamwe na gamwe.

Amahanga makye agu ntakabasize nyowe nk`omuntu kwehikirayo gariyo nigatunga obuhereza bwaitu okurabira aha mitimbagano ya intaneti buri Sande y`okubanza eya buri kwezi. Omu Sande y`okubanza ey`omukwezi kwa ikumi na kumwe, za kompyuta 677 okuruga omu mahanga 76 zikabaasa kweyunga aha buhereza bwaitu. Omu muringo ogu, abantu buntu kandi obwe otwariremu n`ebigombe by`abantu, nangwa n`amakanisa agatarikubaasa kwehikira kunuya owaitu, nibegaita aha nterane zaitu omu muringo ogu. Omuri Australia, New Zealand, Canada, USA, hamwe na Russia kandi obwe otwariremu nagamwe aha mahanga ag`omuri America aya mashuma (South America) okwe twineyo Radio emwe etarikurugaho hamwe n`ebiturikworeka aha terevijoni.

Mbasize kukora ekicweka ekyangye kandi hamwe n`eimwe, ab`eishe-emwe hamwe n`abeishe-emwe-kazi abarungi, mubasize kuzaara ekicweka ekyaanyu obwe murikunshabira hamwe n`okuherezayo kwanyu, kandi MUKAMA Ruhanga abasize kumoereza embabazi ze ezirengire orugyero. N`ekirikugaruramu amaani munonga okureeba oku Omwoyo orikwera ari kwebembera aha bwokushuuruurirwa omu bwengye kandi hamwe n`omunyegyesa emwe, kandi hamwe n`omumazima goona.

Nituranzya n`amaani omu biro by`omumaisho, ahabwokuba nitumanya ngu buri kwezi kandi hamwe na buri izooba nibituretera kwirira haihi n`ekirikuza kuba kyabaho kandi obwe ekitutegyereize n`ekihika kingi munonga. Tikirikuza kukyerererwa kuhika, obwe reero nituza kubaasa kugira ngu, “Byona yabikora gye…” (Mako 7:37)

Ahabw`omwaka ogwa 2011, nimbendeza imwe mwena ab`eishe-emwe n`abeishe-emwe-kazi abarikukundwa munonga, emigisha ya Ruhanga erikukira obwingi okurugira kimwe ahansi y`omutima gwangye.

Ahabw`ogwo owatumirwe

Ebirango by`enterane

Omuri Zurich oruterane rw`okuhendera omwaka hamwe na kyakiro ya MUKAMA waitu kandi hamwe n`ekihuro ekiriho buri kimwe ekirikuza kukurataho nibiza kubaho aha Sande, okwezi kwa ikumi n`ebiri 26, 2010, ahari shaha 8 omuri “Weißer Saal” auditorium of the Volkshaus, Helvetiaplatz.

Okurugira kimwe obwire obu okuhinduka kw`omwaka nikuza kubaho omu wiikendi tiharikuza kubaho ruterane rw`okuhendera omwaka omuri Krefeld, kwihaho nka butoosha aha rwamukaaga, okwezi kw`okubanza 1, 2011, ahari shaha emwe n`ekicweka(19:30) kandi hamwe n`aha Sande, okwezi kw`okubanza 2, 2011, ahari shaha ena(10:00).

Aha bihumuro ebi bibiri tiharikuza kuba hariho omugisha gw`okuza kugura ebintu; n`ahabw`ekyo, nitushaba abo boona abari kwetenga kwija okwehanikisa bukiri kare. Obwe reero tubaase kubatebekanisiza buri kimwe omu by`okubyaama hamwe n`ebyentambura.

Kuwakuba noyeenda kutuunga aha bitabo byeitu, nobasa kutuhandikira ahari aduresi egi:

Mission center
P.O Box 100707
47707 Krefeld
Germany

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi mushanju z’ensi yoona zitari kushushwana. Enterane ezomuri Zurich nobasa kuzitungira aha mbeho aha saande erikushembayo buri kwezi 2:00pm kandi ziri omurugirimaani hamwe n’omurufaraansa. Yegeite ahaki Ruhanga ariyo nakora hati omuntebekanise ye y’okujunwa!

Homepage: http://www.freie-volksmission.de

E-mail: E.Frank@freie-volksmission.de

Phone: +49-2151/545151
Fax: +49-2151/951293

OR

www.misia.sk

E-mail:gospel2nations@misia.sk

Tel: +256(0)786 892 319

© Owabihandiika kandi owabishohoza E.Frank